Upozorenje svećenicima


Upozorenje svećenicima 
		
			
	2 1 Sada, vama, svećenici, ovo upozorenje: 2 Ako li ne poslušate, ako li ne uzmete k srcu da odate slavu mojem *imenu, reče GOSPOD, svemogući, ja ću baciti na vas prokletstvo i proklet ću vaše blagoslove1. - Da, ja ih proklinjem, jer nitko od vas ne uzima ništa k srcu -. 3 Evo me, ja ću izreći prijetnju protiv vašeg potomstva. Ja ću vam đubar baciti u lice, đubar vaših blagdana2; i uzet će vas se s njim. 4 Vi ćete znati da sam vam ja bio uputio ovo upozorenje da bi postao stvaran moj savez s Levijem3, reče GOSPOD, sve-mogući. 5 Moj savez s njim bijaše život i mir, jer ja ih njemu odredih kao i strah da bi me štovao. Pred mojim imenom on bijaše udaren jezom. 6 Njegova usta davahu jednu istinsku poduku i nikakva prijevara se ne nađe na njegovim usnama. U poštenju i pravednosti, on iđaše sa mnom, odvraćajući mnogo ljudi od zastranjivanja. 7 - Naime, usne svećenikove čuvahu saznanje i svojim ustima on tražaše  poduku4, jer on je glasnik GOSPODA svemogućeg. - 8 Vi, naprotiv, vi ste bili skrenuli s puta. Vi ste učinili svojim poučavanjem da se koleba. Vi bijaste uništili savez Levijev, reče GOSPOD, svemogući. 9 Kad na mene dođe red, ja ću vas učiniti prezrivim i niskim svem puku, u mjeri u kojoj niste slijedili mojih putova i	 u kojoj ste pokazali pristranost u vašim odlukama.		

Malahija